राजश्री सोचने लगीं कि काउंसलर के पास जाकर उनकी सोच पूरी तरह बदल गई है। काश उनके पति इतना बडा कदम उठाने से पहले अगर किसी काउंसलर से बात कर लेते तो उनका परिवार बिखरता नहीं। इसी पल राजश्री ने ठान लिया कि अब वो खुदकुशी जैसा कदम उठाने वालों को रोकेंगी और यहीं उनकी जिंदगी का ध्येय होगा। राजश्री इंदौर की एक संस्था स्पंदन से जुड गईं जो सुसाइड हेल्पलाइन के जरिये लोगों की काउंसलिंग करके उन्हे बचाने के प्रयास करती है। 1 साल तक इस संस्था से जुडकर राजश्री डिप्रेशन के शिकार लोगों की काउंसलिंग करती रही। इसके बाद राजश्री ने संस्था छोड दी और खुद ही अकेले इस सफर पर निकल पडीं। राजश्री अब तक तीन हजार से ज्यादा लोगों की काउंसिलंग करके उन्हें जिंदगी का मोल समझा चुकी हैं। 30 खुदकुशी करने जा रहे लोगों को वापस मौत के मुंह से खींचकर ला चुकी हैं। आज वे सभी लोग अपनी जिंदगी से खुश हैं। इन खुदकुशी करने जा रहे लोगों में उज्जैन की 16 साल की दंसवी क्लास की छात्रा है जो पढाई का तनाव नहीं झेल पा रही थी तो रायपुर की सिख दम्पत्ति भी है जो आर्थिक तंगी के चलते बच्चों को कहीं छोडकर खुद को खत्म करने जा रहे थे।